CELEX: 52010PC0017
Language: bg
Date: 2010-01-29
Title: Предложение зa Регламент на Съвета за прекратяване на частичното междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна република

Важна правна забележка

|

52010PC0017

Предложение зa Регламент на Съвета за прекратяване на частичното междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна република  /* COM/2010/0017 окончателен - NLE 2010/0009 */  

	Брюксел, 29.1.2010COM(2010)17 окончателен2010/0009 (NLE)Предложение зaРЕГЛАМЕНТ НА СЪВЕТАза прекратяване на частичното междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна републикаОБЯСНИТЕЛЕН МЕМОРАНДУМ1. Контекст на предложението-  Основания и цели на предложениетоНастоящото предложение се отнася до прилагането на Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност („основният регламент“) в процедурата относно вноса на някои волфрамови електроди с произход от Китайската народна република.-  Общ контекстНастоящото предложение е направено в контекста на прилагането на основния регламент и е резултат от разследване, проведено в съответствие със съществените и процедурните изисквания, посочени в основния регламент.-  Съществуващи разпоредби в областта на предложениетоРегламент (ЕО) № 260/2007 на Съвета за налагане на окончателно антидъмпингово мито върху вноса на определени волфрамови електроди с произход от Китайската народна република.-  Съгласуваност с други политики и цели на СъюзаНе се прилага.2. Консултация със заинтересовани страни и оценка на въздействието-  Консултация със заинтересовани страниЗаинтересованите страни, засегнати от процедурата, вече имаха възможността да защитят интересите си по време на разследването в съответствие с разпоредбите на основния регламент.-  Събиране и използване на експертни становищаНе бяха необходими външни експертни становища.-  Оценка на въздействиетоНастоящото предложение е резултат от прилагането на основния регламент.Основният регламент не съдържа разпоредби за обща оценка на въздействието, но съдържа изчерпателен списък на условията, които трябва да бъдат оценени.3. ПРАВНИ ЕЛЕМЕНТИ НА ПРЕДЛОЖЕНИЕТО-  Обобщение на предлаганите меркиНа 4 декември 2008 г. Комисията откри частично междинно преразглеждане, ограничено до дъмпинга, по отношение на един производител износител на някои волфрамови електроди с произход от Китайската народна република, по искане на засегнатия износител.На 9 ноември 2009 г. засегнатото дружество оттегли искането си за преразглеждане. След разглеждане на въпроса дали има основания за продължаване на разследването ex officio , се стигна до заключение, че преразглеждането следва да бъде прекратено. Поради това се предлага Съветът да приеме приложеното предложение за регламент, което следва да бъде публикувано в Официален вестник на Европейския съюз най-късно до 3 март 2010 г.-  Правно основаниеРегламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност.-  Принцип на субсидиарностПредложението попада в обхвата на изключителната компетентност на Общността. Следователно принципът на субсидиарност не се прилага.-  Принцип на пропорционалностПредложението е в съответствие с принципа на пропорционалност поради следните причини:Формата на действието е описана в основния регламент и не оставя възможност за решение на национално равнище.Не е необходимо да се посочва как финансовата и административната тежест върху Съюза, националните правителства, регионалните и местните власти, стопанските субекти и гражданите е сведена до минимум и е пропорционална на целта на предложението.-  Избор на инструментиПредлагани инструменти: регламент.Други средства не биха били подходящи поради следната причина:Други средства не биха били подходящи, защото основният регламент не предвижда алтернативни възможности.4. ОТРАЖЕНИЕ ВЪРХУ БЮДЖЕТАПредложението няма отражение върху бюджета на Съюза.2010/0009 (NLE)Предложение зaРЕГЛАМЕНТ НА СЪВЕТАза прекратяване на частичното междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна републикаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Регламент (EО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност[1] („основният регламент“), и по-специално член 11, параграф 3 и член 9, параграф 1 от него,като взе предвид предложението на Комисията, представено след консултации с Консултативния комитет,като има предвид, че:1. ПРОЦЕДУРА1.1. Действащи мерки(1) С Регламент (ЕО) № 260/2007[2] Съветът наложи окончателно антидъмпингово мито върху вноса на някои волфрамови електроди с произход от Китайската народна република. Митата, които са в сила за трите дружества с индивидуални мита, варират от 17 % до 38,8 %. Остатъчното мито възлиза на 63,5 %.1.2. Искане за преразглеждане(2) През месец май 2008 г. Комисията получи искане за частично междинно преразглеждане, съгласно член 11, параграф 3 от основния регламент, от един производител износител на някои волфрамови електроди с произход от Китайската народна република.(3) Искането бе подадено от Shandong Weldstone Tungsten Industry Co. Ltd. („SWT“или „заявителят“).(4) Заявителят предостави prima facie доказателства, от които става ясно, че при сравнение на конструираните нормални стойности и експортните цени за Съюза неговият дъмпингов марж се е оказал значително по-нисък от настоящото ниво на мярката и че по-нататъшното прилагане на мярката на нейното настоящо равнище вече не е необходимо, за да се компенсира дъмпингът.1.3. Откриване на процедура(5) Като установи след консултация с Консултативния комитет, че съществуват достатъчно доказателства в подкрепа на откриването на частично междинно преразглеждане, Комисията обяви чрез известие („известието за откриване на процедурата“), публикувано в Официален вестник на Европейския съюз [3], откриването на частично междинно преразглеждане в съответствие с член 11, параграф 3 от основния регламент, ограничено до разглеждането на дъмпинга, доколкото това засяга SWT. „Засегнатият продукт“ е същият като продукта, представен в Регламент (ЕО) № 260/2007 на Съвета, а именно волфрамови електроди за заваряване, със съдържание на волфрам, съставляващо 94 или повече процента от теглото, с изключение на тези, които са получени просто чрез синтероване, независимо дали са отрязани до определена дължина или не, класирани в кодове по КН ex 8101 99 10 и ex 8515 90 00 и с произход от Китайската народна република.(6) Разследването на дъмпинга обхвана периода от 1 октомври 2007 г. до 30 септември 2008 г.(7) Комисията уведоми официално заявителя, представителите на промишлеността на Съюза и представителите на страната износител за откриване на разследването за преразглеждане. На заинтересованите страни беше предоставена възможност да представят становищата си в писмен вид и да поискат да бъдат изслушани в срока, посочен в известието за откриване на процедура.2. ОТТЕГЛЯНЕ НА ИСКАНЕТО И ПРЕКРАТЯВАНЕ НА ПРОЦЕДУРАТА(8) С писмо от 9 ноември 2009 г. до Комисията SWT официално оттегли искането си за частично междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна република. В светлината на настоящата икономическа криза заявителят е започнал да преразглежда икономическата жизнеспособност на някои аспекти от своите операции.(9) Представителите на промишлеността на Съюза счетоха, че предоставените от заявителя основания за оттегляне на искането са косвени и неприемливи.(10) Предвид факта обаче, че искането за преразглеждане е било представено през месец май 2008 г., т.е. преди началото на икономическата криза, и с оглед на това, че заявителят е оттеглил искането много след началото на кризата, в момент в който разследването все още е било в ход и не е било приключено, Комисията не може да приеме за косвени основанията за оттегляне на искането.(11) Бе разгледан въпросът дали има основания за продължаване на разследването за преразглеждане ex officio . Службите на Комисията прецениха, че прекратяването не би засегнало антидъмпинговите мерки, които понастоящем са в сила, като не бяха представени никакви убедителни аргументи, доказващи, че прекратяването би влязло в противоречие с интереса на Съюза. Въз основа на това разследването за преразглеждане следва да бъде прекратено.(12) Заинтересованите страни бяха информирани за намерението за прекратяване на разследването за преразглеждане и им беше предоставена възможност да направят коментар. Получените коментари не бяха такива, че да променят заключенията, направени в съображения 10 и 11.(13) Ето защо се прави заключението, че преразглеждането по отношение на вноса на някои волфрамови електроди с произход от Китайската народна република следва да бъде прекратено без изменение на действащите антидъмпингови мерки,ПРИЕ НАСТОЯЩИЯ РЕГЛАМЕНТ:Член 1Частичното междинно преразглеждане на антидъмпинговите мерки, приложими по отношение на вноса на някои волфрамови електроди с произход от Китайската народна република, открито съгласно член 11, параграф 3 от Регламент (ЕО) № 1225/2009, се прекратява без изменение на действащите антидъмпингови мерки.Член 2Настоящият регламент влиза в сила в деня след публикуването му в Официален вестник на Европейския съюз .Настоящият регламент е задължителен в своята цялост и се прилага пряко във всички държави-членки.Съставено в Брюксел на […].За СъветаПредседател [1] ОВ L 343, 22.12.2009 г., стр. 51.[2] ОВ L 72, 13.3.2007 г., стр. 1.[3] ОВ C 309, 4.12.2008 г., стр. 11.